01/12/2021 | Administración LocalMunicipal
Arteixo
Renda e Exaccións
Anuncio de aprobación definitiva da Ordenanza fiscal n.º 29, reguladora da taxa pola prestación do servizo de lacería, recollida e retirada de animais soltos e abandonados na vía pública e dos servizos derivados do seu mantemento

ANUNCIO APROBACION DEFINITIVA DA ORDENANZA FISCAL N.º 29, REGULADORA DA TAXA POLA PRESTACIÓN DO SERVIZO DE LACERÍA, RECOLLIDA E RETIRADA DE ANIMAIS SOLTOS E ABANDONADOS NA VÍA PÚBLICA E DOS SERVIZOS DERIVADOS DO SEU MANTEMENTO O Pleno da Corporación, en sesión celebrada o 30 de setembro de 2021, tomou, entre outros, o acordo de imposición e ordenación da taxa pola prestación do servizo de lacería, recollida, retirada de animais soltos e abandonados da vía pública e dos servizos derivados do seu mantemento, e aprobación da Ordenanza fiscal n.º 29, reguladora da taxa. Publicáronse anuncios de exposición pública no taboleiro de edictos do Concello, no Boletín Oficial da Provincia (BOP n.º 192, do 7.10.2021) e na Voz de Galicia de 5 de outubro de 2021, non presentándose reclamacións durante o prazo conferido ao efecto, polo que se entende elevada a definitiva a aprobación provisional da Ordenanza, tal e como se sinalaba no anuncio previo de exposición pública. Isto de conformidade co artigo 17.3 do Texto refundido da lei de facendas locais, aprobado polo Real decreto 2/2004, do 5 de marzo. Polo tanto, segundo o disposto no artigo 17.4 do indicado texto refundido, procédese á publicación do acordo elevado a definitivo e do texto íntegro da ordenanza fiscal definitivamente aprobada para a súa entrada en vigor. RECURSOS PROCEDENTES.– Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses, a contar desde o día seguinte ó da súa publicación (arts.10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. ORDENANZA FISCAL N.º 29, REGULADORA DA TAXA POR PRESTACIÓN DO SERVICIO DE LACERÍA, RECOLLIDA, E RETIRADA DE ANIMAIS SOLTOS E ABANDONADOS NA VÍA PÚBLICA E DOS SERVIZOS DERIVADOS DO SEU MANTEMENTO Artigo 1.–Fundamento e réxime. En uso das facultades concedidas polos artigos 133.2 e 142 da Constitución e polo artigo 106 da Lei 7/85, do 2 de abril, reguladora das bases do réxime local, e de conformidade co previsto no artigo 20.4 e 57 do Real decreto legislativo 2/2004, do 5 de marzo, polo que se aproba o texto refundido da lei reguladora das facendas locais, o Concello de Arteixo establece a taxa pola prestación do servizo de lacería, recollida e retirada de animais soltos e abandonados na vía pública e dos servizos derivados do seu mantemento. Artigo 2.–Feito impoñible. Constitúe o feito impoñible da taxa: – A prestación do servizo de lacería para a recollida de animais perdidos ou abandonados. – A recollida, retirada, transporte e recepción de animais acompañantes errantes (abandonados, vagabundos ou perdidos) que se atopan no espazo público no termo municipal de Arteixo. – A recollida, retirada, transporte e recepción de animais de compañía que se determinen por resolución xudicial, actuación da policía local, ou doutras forzas de seguridade, execución subsidiaria, incautación, comiso ou suspensión accesoria, dentro do termo municipal. – Manutención e custodia de animais de compañía no centro de acollida. – Control veterinario dos animais retirados. – A posta en marcha dun servizo de adopción para os animais acollidos. – Realización de campañas de esterilización e marcado de colonias de gatos. – A xestión como desperdicio de cadáveres de animais de compañía mortos. Artigo 3.–Suxeitos pasivos. Son suxeitos pasivos desta taxa, en concepto de contribuíntes, as persoas físicas ou xurídicas que teñan a condición de propietarios ou responsables dos animais sobre os que recaian os servizos sinalados no artigo anterior. Serán responsables solidarios das obrigas tributarias establecidas nesta ordenanza, as persoas ou entidades a que se refire o artigo 42 da Lei 58/2003, do 17 de decembro, Xeral Tributaria. Serán responsables subsidiarios das obrigas tributarias establecidas nesta ordenanza, as persoas e entidades a que se refire o artigo 43 da Lei 58/2003, do 17 de decembro, Xeral Tributaria. Artigo 4.–Beneficios fiscais. Non se establece beneficio fiscal ningún sobre a acota resultante nin exención do pagamento. Artigo 5.–Devengo. A obriga de contribuir nace coa prestación do servizo, no momento en que o suxeito pasivo solicite a recuperación do animal ou cando a propia administración municipal identifique ao propietario do animal extraviado ou abandonado. Neste segundo caso, instruiráse dende o departamento de medio ambiente, se procede, o expediente sancionador correspondente. Artigo 6.–Base impoñible. A débeda tributaria se determinará polo sistema de cota fixa, atendendo á diferente natureza dos servizos, de acordo coa clasificación realizada no artigo seguinte. Artigo 7.–Tarifas. Artigo 8.–Normas de xestión. Se o servizo se presta mediante contrato de prestación de servizos, a xestión da taxa en periodo voluntario se realizará pola empresa contratista do servizo, e a recadación será ingresada en conta de titularidade municipal. Correspóndelle á empresa encargada da prestación do servizo, mediante oficio asinado polo responsable, remitir ao Concello de Arteixo nos cinco primeiros días de cada mes, a relación de servizos que foron prestados no mes anterior, os datos completos (NIF, nome, apelidos e enderezo) do suxeito pasivo contribuínte, e importe da liquidación según tarifas. Para retirar os animais para os que se presten os servizos determinados nas tarifas descritas no párrafo anterior, será necesario acreditar o pagamento previo da taxa correspondente. DISPOSICIÓN FINAL A presente ordenanza fiscal entrará en vigor coa súa publicación íntegra no Boletin Oficial da Provincia, permanecendo en vigor ata a súa modificaión ou derogación expresa. Arteixo, 24 de novembro de 2021. Asina dixitalmente na data do documento electrónico: Fermi Ojedo Baldovino (concelleira de Economía e Facenda, Contratación, Turismo e Novas Tecnoloxías)